
**Народно читалище “Развитие - 1998”**



**5800 гр. Плевен, ул. “Трапезица” 18, тел / факс: 064 / 835 002;**

**0888 788708 E-mail:** [**razvitiebg@mail.bg;**](mailto:razbg@mail.bg;)

**У   С   Т   А   В**

**на  
Народно читалище “РАЗВИТИЕ - 1998” гр. Плевен**

**Мисия : Да съхранява националното културно наследство; да култивира благоприятна среда за човешко развитие; да подпомага промените в образователните и обучителните процеси; да осигурява достъп до информационни технологии.**

**Глава първа  
     ОБЩИ ПОЛОЖЕНИЯ**

      Чл.1 Народно читалище “РАЗВИТИЕ - 1998” е независима, неполитическа, доброволна и културно – просветна организация и ще развива своята дейност в съответствие с Конституцията на Република България, законите на страната, Закона за народните чителища и настоящия Устав.

      Чл.2. Народно читалище “РАЗВИТИЕ - 1998”, наричано по – долу за краткост Читалище е юридическо лице по закон. /отп

      Чл.3. Приоритет в работата на Читалището е духовното, културното и социалното приобщаване на населението към българските културни и исторически традиции и утвърждаване на българската национална индентичност.

      Чл.4. Читалището като неделима част от своите цели има и работата с подрастващите, младите хора, работещите, пенсионерите, както и обособени по различен признак социални групи.

      Чл.5. (изм.)Името на читалището е Народно читалище “РАЗВИТИЕ - 1998” и ще се изписва върху всички бланки, кореспонденции и реклами.

      Чл.6. (изм.)Читалището има седалище в гр. Плевен, Община Плевен, Плевенска област; и адрес: ул. „Трапезица” 18

      Чл.7. Читалището се създава за неопределен срок и без друго прекратително условие.

      Чл.8. Читалището чества като свой празник 1 ноември – Деня на народните будители.

**Глава втора**

**ЦЕЛИ**

Чл.9. (изм.)Основна цел на Читалището е да задоволява духовните, културните, просветните и творческите потребности на хората свързани с:

1. Запазване на обичаите и традициите на българския народ.  
         2. Развитие и обогатяване на културния живот.

      3. Обогатяване знанията на гражданите и приобщаването им към ценностите и постиженията на науката, изкуството и културата, развиване на социални дейности в населеното място.

           4. Възпитаване и утвърждаване  на националното самосъзнание.  
           5. Насърчаване и усъвършенстване на творческите им възможности и талант.  
           6. Създава условия за публичен достъп до глобалното информационно общество и информационните технологии, както и работи за преодоляване на информационното неравенство чрез Интернет – комуникации, Уеб – библиотека, компютърно образование и компютърни услуги.

7. Развиване на културен и семинарен туризъм в страната и чужбина.  
   
                                                   **ДЕЙНОСТИ**

Чл.10.(изм.)/1/ За осъществяване на целите на Читалището извършва основни дейности като:  
            1.Уреждане  и поддържане на библиотеки, читални, фото-, фоно-, филмо- и видеотеки.  
            2.Развива  и подпомага любителското и художествено творчество.  
            3.Организира и провежда школи, кръжоци, курсове, клубове, кино- и видео показ, празненства, концерти, изложби и чествания, както и конгреси, симпозиуми, конференции, дискусии, беседи, екоучилища и др. културно - просветни мероприятия.  
            4. Събира и разпространява знания за родния край.  
            5. Създава и съхранява музейни сбирки и оказва грижи за тяхното опазване.

6. Предоставяне на компютърни и интернет услуги, създаване и

поддържане на електронни информационни мрежи.  
            7. Извършва допълнителни дейности , в това число и стопанска, подпомагащи изпълнението на основните функции на Читалището, като използват приходите от тях за постигане на целите.

/2/ Читалището няма право да предоставят собствено или ползвано от него имущество, възмездно или безвъзмездно:

1. за хазартни игри и нощни заведения;

2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. за постоянно ползване от политически партии и организации;

4. на председателя, секретаря, членовете на настоятелството и проверителната комисия и на членовете на техните семейства.

Чл.11. Читалището развива своята дейност на принципа и в дух на самоуправлението и демократичното начало като българска традиционна, културно – просветна организация.  
      Чл.12. За осъществяването на своите цели и дейност и за защита на своите интереси, както и за провеждане на съвместни дейности и инициативи, Читалището може да се сдружава в читалищни съюзи по смисъла на Закона за народните читалища.

**Глава трета**

**ЧЛЕНСТВО И ПРАВООТНОШЕНИЯ**

Чл.13. /1/ Членовете на Читалището са индивидуални, колективни и почетни.  
            /2/ Индивидуални членове са български граждани. Те биват действителни и спомагателни.

1. Действителните членове са дееспособни лица, плащащи редовно определеният от Устава на Читалището членски внос и имат право на глас;  
 2. Спомагателни членове са лица до 18 год., които нямат право да избират и да бъдат избирани в читалищното настоятелство и имат съвещателен глас.  
      /3/ Колективните членове съдействат за осъществяване целите на Читалището, подпомагат дейностите, поддържането и обогатяването на материалната база и имат право на един глас. Членството им възниква въз основа на специален договор, с който се определят правата и задълженията на страните.Колективните членове могат да бъдат:  
            а/ професионални организации;

б/ стопански организации;

в/ търговски дружества;

г/ кооперации и сдружения;

д/ културно – просветни и любителски клубове, творчески колективи;

  /4/ Почетни членове могат да бъдат български и чужди граждани с изключителни заслуги за Читалището и обществото.

Чл.14. Действителните членове се записват до седем дни преди датата на провеждане на Общото събрание.Всички действителни членове имат право :

/1/ Да избират и да бъдат избирани в ръководните органи на Читалището ;  
       /2/ Да участват в обсъждането на всички въпроси от дейността на Читалището;  
       /3/ Да получават информация за работата на ръководните органи.  
     Чл.15.Действителните членове на  Читалището са длъжни :  
        /1/ Да спазват Устава на Читалището;

/2/ Да плащат определен членски внос;

/3/ Да пазят и да съдействат за обогатяване на читалищното имущество;  
       /4/ Да участват под някаква форма в дейността на Читалището.  
      Чл.16. Приемането на нови членове става въз основа на писмена молба, по решение на Настоятелството, което подлежи на утвърждаване от Общото събрание на Читалището.Членството се счита за възникнало от момента на решението на Настоятелството и изплатен встъпителен членски внос, освен ако решението не бъде отхвърлено от Общото събрание, в който случай се счита, че Членството не е възникнало.

Чл.17.(изм.)/1/ Членството се прекратява :

1. При неплащане на членски внос;

2. При системното неизпълнение на задължението за участие в дейността на читалището

3. При нарушение на Устава;  
4. При писмено заявление.  
  /2/ За колективните членове :  
1. При неизпълнение на договорните отношения.

**Глава четвърта**

**УСТРОЙСТВО, УПРАВЛЕНИЕ И ПРЕДСТАВИТЕЛСТВО**

      Чл.18. Органите на управление на Читалището са :  
                 /1/ Общо събрание;  
                 /2/ Настоятелство;  
                 /3/ Проверителна комисия.  
      Чл.19./1/ Върховен орган на Читалището е Общото събрание.  
                 /2/ Общото събрание на Читалището се състои от всички членове на Читалището, имащи право на глас.

Чл.20.(нов)/1/. Редовно общо събрание се свиква от Настоятелството най-малко веднъж годишно

/2/. Извънредно общо събрание може да бъде свикано по решение на настоятелството, по искане на проверителната комисия или на 1/3 от членовете на читалището, имащи право на глас.

/3/ Покана на общото събрание трябва да съдържа дневния ред, дата, час, място на провеждането му и кой го свиква. Тя трябва да бъде връчена най-късно 7 дни от датата на провеждането му срещу подпис. В същия срок на видно място в читалището и на общо достъпни места трябва да бъде закачена поканата**.**

Чл.20А./1/ Общото събрание :  
1. Изменя и допълва Устава;  
2. Избира и освобождава членовете на Настоятелството, Проверителната комисия и Председателя;  
3. Приема вътрешните актове, необходими за дейността на Читалището;  
4. Изключва членове на Читалището;  
5. Приема основните насоки на дейността на Читалището;  
6. Взема решение за членуване или пркратяване на членството в читалищния съюз;  
7. Приема бюджета на Читалището;  
8. Приема годишния отчет;  
9. Определя размера на членския внос;  
10. Отнемя решения на органите на Читалището;  
11. Взема решения за откриване на филиали на Читалището, след съгласуване с Общината;  
12. Взема решение за прекратяване на Читалището;  
13. Взема решение за отнасяне до съда на незаконосъобразни действия на ръководството или читалищни членове.  
                 /2/ Решенията на Общото събрание са задължителни за другите органи на Читалището.  
      Чл.21.(изм.)/1/ Ръководен орган на Читалището между общите събрания е Настоятеството, което се избира за срок от три години.Настоятелството се състои от 5 члена.

                /2/ В Настоятеството могат да бъдат избирани лица, които нямат роднински връзки по права или серебрена линия до четвърта степен.  
                /3/ Заседанията на Настоятелството са редовни, когато на тях присъстват повече от половината от членовете му.Решенията се взимат с обикновено мнозинство.  
               /4/ Настоятелството :  
1. Свиква Общо събрание;  
2. Осигурява Изпълнението на решениета на Общото събрание;  
3. Подготвя и внася в Общото събрание проект за бюджета на Читалището и утвърждава щата му;  
4. Подготвя и внася в Общото събрание отчет за дейността на Читалището;  
5. (отм.)

6. Ръководи цялостната дейност на Читалището, взема решения по всички въпроси, отнасящи се до работата и имуществото на Читалището / непротиворчащи на Закона за народните читалища / с мнозинство повече от половината на членовете си;  
7. Назначава секретаря на Читалището и утвърждава длъжностнат му характеристика;  
8. (Отм.)

9. (Отм.)

10.  Взима решения за морално и материално стимулиране;

11.  Внася  предложение в Община Плевен и други органи и организацииза строителство, реконструкция, модернизация, поддържане, ремонтиране и обзавеждане на сградите, за създаване на материални, финансови и кадрови условия за развитие на дейността;  
12.  Решава въпроси за откриване и закриване на художествено-творчески колективи, школи, клубове и други форми на работа;

13.  Подготвя проекто-бюджета за Общото събрание и утвърждава щата на Читалището;  
 /4/ Настоятелството взема решение с мнозинство повече от половината на членовете си.

      Чл.22./1/ Председателят на Читалището се избира от Общото събрание за срок от три години и е председател на Настоятелството

              /2/ Председателят:

1. Организира дейността на Читалището съгласно закона, Устава и решенията на Общото събрание;

2. Представлява Читалището;

3. Свиква и ръководи заседанията на Настоятелството и председателства Общото събрание;  
4. **(**отм.)

5. Отчита дейността си пред Настоятелството;  
6. Сключва и прекратява трудовуте и други договори със служителите съобразно бюджета на Читалището и въз основа решение на Настоятелството;  
7. Заверява разходните документи на Читалището;

8. В негово отсъствие се замества от секретаря или друго упълномощено от него лице.  
      Чл.23./1/ Секретарят на Читалището се определя на заседание от Настоятелството с мнозинство от половината + един от членовете на Настоятелството

1. организира изпълнението на решенията на настоятелството, включително решенията за изпълнението на бюджета;

2. осигурява условия за развитие на дейността и оперативно ръководи работата на щатния хонорувания персонал;

3. съгласува дейността по изпълнение на решенията на Настоятелството

4. /изм./представлява читалището заедно и поотделно с председателя.

/2/ Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

      Чл.24./1/ Проверителната комисия се състои от трима членове, избрани за срок от три години

                 /2/ Членовете на проверителната комисия не могат да бъдат лица, които са в трудовоправни отношения с Читалището или са роднини на членове от Настоятелството по права линия, съпрузи, братя, сестри и роднини по сватовство от първа степен, както и по съребрена линия до четвърта степен  
               /3/ Проверителната комисия осъществява контрол върху дейността на Настоятелството и Председтелят на Читалището по спазване на Закона , Устава и решенията на Общото събрание

              /4/ Проверителната комисия прави текущи и годишни проверки за законосъобразността при изразхопдване на паричните средства и стоковоматериалните ценности, както и за използването и поддържането на материално-техническата база на Читалището.  
                /5/ Проверителната комисия отчита дейността си пред Общото събрание  
                /6/ Проверителната комисия информира и подпомага Настоятелството  
              /7/ При констатирани нарушения проверителната комисия уведомява Настоятелството и Общото събрание на Читалището, а при данни за извършени престъпления – органите на прокуратурата.

      Чл.25. Не могат да бъдат  избирани за членове на Настоятелството и на проверителната комисия лица, които са осъждани на лишаване от свобода за умишлени престъпления от общ характер.

Чл.25 А.(нов)Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на съответното читалище.

**Глава пета**

**ИМУЩЕСТВО И ФИНАНСИРАНЕ**

      Чл.26. Имуществото на Читалището се състои от право на собственост и други вещни права, вземания, ценни книжа, други права и задължения.  
      Чл.27. Размерът на годишния членски внос е 2% от фиксираната минимална месечна работна заплата в Републека България към момента на вземане на годишния членски внос.  
      Чл.28.Читалището набира средства от следните източници :  
1. Членски внос;  
2. Субсидии от държавата и общинските бюджени;  
3. Културно – просветна дейност;  
4. Наеми на движимо и недвижимо имущество;  
5. Дарения и завещания;  
6. Лихви по капитали.

7. Трудови инициативи и обществени услуги;  
8. Такси за участие в курсове, школи, кръжоци и други форми на обучение, организирани от Читалището или съвместно с други лица и организации;  
9. Помощи от стопански и обществени организации и движения, ведомства, учреждения, фирми и др. Физически или юридически лиоца от страна и чужбина.

10.  От съвмества дейност за ползване на помещения и др. имущества на Читалището;  
11.  Други приходи.

Чл. 29. /1/ /изм./Като обществена организация с идеална цел Читалището използва безвъзмвздно материалната база предоставена му от местната държавна власт /2/Читалищата не могат да отчуждават недвижими вещи и да учредяват ипотека върху тях.

/3/ Движими вещи могат да бъдат отчуждавани залагани, бракувани или заменени с по-доброкачествени само по решение на настоятелството.

Чл. 30. (изм.) Недвижимото и движимото имущество, собственост на читалищата, както и приходите от него не подлежат на принудително изпълнение освен за вземания, произтичащи от трудови правоотношения.

           Чл.31. (изм.) /1/ Читалищното настоятелство изготвя годишния отчет за приходите и разходите, който се приема от общото събрание.

/2/ Отчетът за изразходваните от бюджета средства се представя в общината.

/3/ Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности за предходната година.

Чл.32 Бюджетът на Читалището се разпределя по дейности и полугодия, прехвърлянето на финансови средства от една дейност в друга става само по решение на Настоятелството.

### Глава шеста ПРЕКРАТЯВАНЕ

Чл. 33. /доп.//1/ Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период две години. В тези случаи министърът на културата изпраща сигнал до прокурора за констатирана липса на дейност на читалище;

4. не е учредено по законния ред;

5. е обявено в несъстоятелност.

/2/ Прекратяването на читалището по решение на окръжния съд може да бъде постановено по искане на прокурора. направено самостоятелно или след подаден сигнал от министъра на културата

**Глава шеста**

**ОБЩИ ПОЛОЖЕНИЯ**

Чл.34.(изм.) Народно читалище „РАЗВИТИЕ-1998” има свои символи и печат, приети от Учредителното събрание на читалището.

Печатът е кръгъл. По цялата обиколка са разположени две линии и надпис: Народно читалище ”РАЗВИТИЕ-1998”” и гр. Плевен, името на читалището и града са разделени със звездички. В средата на кръгът е изобразена отоврена книга, символизираща изначалния стремеж на хората към придобиване на умения и познания, особено необходими в новото време на Европейска интеграция. Това е символа на читалището.

Чл.35. По въпроси, които не са уредени в този Устав се прилагат разпоредбите на Закона за народните читалища и др. разпоредби от действащото българско законодателство.

**Настоящият Устав на НародноЧиталище „Развитие – 1998” г. е съобразен с изискванията на нормативните разпоредби, на ЗНЧ, ЗЮЛНЦ.**

Промените в устава са приети на Общото събрание, проведено на 23.04.2010 година и подписани от всички участвали в събранието.

**Отчет за дейността на читалище “Развитие”**

**2018 г.**

**РЕГИСТРАЦИОНЕН НОМЕР НА ЧИТАЛИЩЕТО В РЕГИСТЪРА НА ЧИТАЛИЩАТА КЪМ МИНИСТЕРСТВО НА КУЛТУРАТА - 2666 .**

**ВПИСАНО В ТРЮЛНЦ КЪМ АГЕНЦИЯ ПО ВПИСВАНИЯТА ПОД 20180430081025 ОТ 30.04.2018 г. ., И С ВПИСАНИ ПРОМЕНИ, АКТУАЛНИ РЪКОВОДНИ ОРГАНИ И ДЕЙСТВАЩ МАНДАТ ПОД НОМЕР 20190121155808 от 21.01.2019 г.**

**ОБЩ БРОЙ ЧЛЕНОВЕ НА ЧИТАЛИЩЕТО – 163 със събран членски внос 720 лв.**

**1. Брой на жителите** в населеното място, обслужван от читалището – над 10 000 човека. Читалище “Развитие” развива дейността си на територията на целия град.

**2. Брой регистрирани читалищни членове – 173 човека. Събран членски внос за 2018 г. от членове – 498,00 лв.**

**3. Брой посетители на предоставени от читалището услуги – 680 човека**

**4. Проведени събрания – общо събрание 1; заседания на Настоятелството 4 бр.**

**6. Субсидурана численост от 2018 г. - 4 бройки.**

**7. Общ бюджет на читалището за 2018 г.– 35500 лв. / от тях 33 500 лв. субсидия./**

**8. Материална база на читалището :**  Обща площ – м2 : масивна едноетажна сграда от 1908 г. с площ 85 м2; едноетажна сграда с площ 38 м2 и дворно място от 730 м2

* Зали – брой: 2 /втората зала в „Детски център Дъга“ е с осигурен физически достъп на лица с увреждания.
* Кабинети - брой: 2
* Сграден фонд (вид, състояние): добро
* Последно извършени ремонтни дейности: ; Ноември 2007 г.приключи ремонт на фасадата; през 2009, 2010 г. и началото на 2011 цялостен вътрешен ремонт; освежителен ремонт 2014 г. И ремонт на конструкцията 2017 г.

**Техническа база: 3 компютъра /един от 2014/, три лаптопа, три принтера /един от 2014/, скенер, професионален ксерокс Canon, интернет връзка, мултимедия.**

През 2018 г. НЧ „Развитие – 1998“ продължи дейността по утвърждаването и развитието на нестандартни практики в читалищната дейност за съхраняване и обогатяване на нематериалното културно наследство на Плевен, образование, възпитание, благотворителност и сдружаване на хора с еднакви интереси и мислене, без оглед на пол, социална и етническа принадлежност.

**НЯКОЙ ДЕЙНОСТ НА ЧИТАЛИЩЕТО ПРЕЗ 2018 Г. :**

**Създаване, обогатяване и поддържане на библиотечен книжен, фото- и видео фонд и на електронни информационни мрежи:**

* Начало на проект за национална мрежа „Читкор.бг“.
* Възстановяване и развитие на клуб по запознаване с Есперанто и такава литература.
* Създаване на сбирка от обществена литература и касаеща гражданското общество.
* Създаване, дизайн и печат на книги, брошури и други информационни материали
* Развитие и преформатиране на Виртуална библиотека
* Попълване на библиотечния книжен фонд на читалището чрез дарения от граждани и организации

**Развитие на съвременни форми на художествено/културно изразяване и подпомагане на любителското художествено творчество**

* Поддържане на дейността/в т.ч. и международна/ на Младежка рок група „Струни към светлината“.
* Поддържане на дейността на куклено--театрална работилница.
* Организиране на безплатни за деца открити ателиета по рисуване, моделиране, творческо писане и други
* Развиване на школата по рисуване .
* Разкриване на школа по малка скулптура.
* Развитие на младежки литературен кръг.
* Развитие на специфично – образователни курсове по спортна и лечебна педагогика.
* Младежки клуб “Всичко на масата” – с ръководител Георги Куцаров - деца на възраст от 14 до 18 години от различни училища. Обсъждат се и психо – социални проблеми, характерни за съответната възрастова група.
* Курсове по арт развитие за деца.
* Школа по английски.
* Възстановяване на три фолклорни формации
* Информационно – образователен център **–** информация и консултации в областта на потребителската, екологична проблематика и за разработване на проекти по различните оперативни програми
* Център за деца “Дъга” **-** място, в което децата се забавляват, място, което дава възможност за полет на детската фантазия, пространство без ограничения, в което малчуганите да се докосват до сътвореното от опита и традицията.
* Грамофона е на мода –инициатива за опознаване на децата със ретро техниките за развлечение и битови атракции – Михаил Шишков,
* “Моите права са мои отговорности” – целта е изследване на влиянието на Интернет – игрите върху детската психика; компенсиране на неравенството на достъп до Интернет за деца в неравностойно положение; упражняване на правото на информация и свобода на словото; поощряване процеса на общуване и създаване на междуличностни отношения в Интернет средата. Стартира през месец април 2018 г., според операционния план ще приключи през април 2020 г. Проектът се самофинансира от читалището и от сдружение “Център за психологично и социално подпомагане” и с експертната помощ на Института за технологии и иновации – Михаил Шишков.
* За съжаление курса за малки актуални сатиристично-карикатурни форми функциунира до м. юни 2018г. Почина известния карикатурист и активис на читалището Милко Николов

**Образователна дейност и консултантски услуги**

* Форми за обучение по правата на потребителите
* Курс за придобиване на практически умения за работа като доброволци
* Обучение на млади хора да обучават връстници
* Обучение на отпаднали от училище по основни учебни предмети
* Курсове по професионална квалификация/ в сферата на IT технологиите/

**Организиране на инициативи в Плевен и общините от област Плевен с национален характер**

* Кампания „За по-човечно детско правосъдие“ и открито занимание „Не ме съди, човече“ съвместно с Национална мрежа за децата – месеци март-април
* Интерактивни уроци по повод Международния ден за защита на потребителя – 15 март и Световния ден на биоразнообразието на 3 юли, съвместно с Младежки и екологичен център.
* Културно-социална инициатива „Баба, дядо и внуче“, с главна цел споделяне опит и практическ прилагаме на интересни и полезни традиции и практики в миналото и сега в българския семеен бит.
* Клубове-кръжоци по експериментални науки – в читалището и училищата

И през 2019 г. читалището ще продължи да работи по следните:

**І. СТРАТЕГИЧЕСКИ ПРИОРИТЕТИ**

**1. Основни акценти:**

1.1. Опазване и насърчаване на културното многообразие и диалога между етносите.

1.2. Опазване и социализиране на културното наследство и разкриване на неговия потенциал като фактор за устойчиво развитие.

1.3. Разширяване достъпа на гражданите до нематериалното културно наследство на област Плевен, в т.ч. и традиционните занаяти, чрез неговата цифровизация и популяризиране в Интернет.

1.4. Подобряване статуса на творците чрез създаване на условия за творческа мобилност.

1.5. Развитие на съвременни форми на художествено/културно изразяване.

1.6. Прилагане на иновативни методи за подобряване качеството на образованието в областта на изкуствата и културата и развитие на социалните услуги.

1.7. Популяризиране и утвърждаване на доброволчеството като ценност на гражданското общество чрез методите на неформалното образование и доброволчески инициативи с хора от различни възрасти.

1.8. Популяризиране на знанията за устойчиво развитие сред гражданското общество като нов модел на екологична, социална и гражданска култура у младите хора и техните родители; възстановяване и опазване на природната среда в родния край; формиране на отговорно отношение към околната среда чрез природозащитни акции и модели на поведение; превенция на домашното насилие и насилието, основано на пола, стимулиране на отговорното родителство, преодоляване на джендър стереотипите и дискриминационното отношение към младите момичета и жени

1.9. Разширяване на възможностите за прилагане на образованието за устойчиво развитие чрез формалното и чрез неформалното образование.

1.10. Развитие на иновативни междусекторни услуги за деца и семейства.

1.11. Повишаване на информираността и популяризиране процесите на интеграция и включване на децата със специални образователни потребности и децата от етническите малцинства.

**2. Управленски политики:**

2.1. Подобряване на взаимоотношенията с местните власти.

2.2. Разширяване на сътрудничеството и партньорството с други читалища и организации

2.3. Насърчаване на гражданското участие.

2.4. Модернизиране и осъвременяване на читалищната база с цел разширяване и обогатяване на дейността и приобщаване на повече граждани към живота на читалището.

**II. Стратегически насоки за организационното развитие на читалището:**

**1. Управление на човешките ресурси - членове, дейности, доброволци. Популяризиране на ролята на читалището като съвременен културно - информационен център.**

*Основна цел:* дългосрочна и краткосрочна стратегия за обучение на всички нива на членовете на читалището за реализиране на следните специфични цели:

- развитие и обогатяване на културния живот, социалната и образователната дейност в Плевен;

- организиране на информационни и образователни кампании по актуални теми

*Подходи*: Провеждане на обучения по нестандартни модели за неформално образование, в това число и с външно финансиране.

**2. Осигуряване, поддръжка, ремонт и модернизиране на читалищната база и оборудване чрез финансиране от Министерство на културата, структурни фондове, национални и международни програми.**

*Основна цел:* Разширяване на възможностите за развитие на нови услуги за общността за постигане на стратегическите цели.

*Подходи:* Разработване на проекти с външно и общинско финансиране.

**3. Подобряване на сътрудничеството с местната власт и бизнеса, разширяване на партньорството с други организации**

*Основна цел:* Осигуряване на допълнително финансиране за развитието дейността на читалището, ремонт, поддръжка и модернизиране на читалищната база и оборудване.

*Подходи:* Активно участие в общински прояви и организиране на съвместни инициативи с община, общински структури, бизнес-организации, НПО и структури на гражданското общество. Разработване и реализиране на проекти с външно финансиране, в това число и в партньорство с община, общински структури, бизнес-организации, НПО и структури на гражданското общество

**4. Обезпечаване на дейностите през 2019 г. чрез финансиране от:**

- Държавната субсидия, разпределена съгласно изискванията на ЗНЧ;

- Кандидатстване с проекти към Министерството на културата, структурни фондове, национални и международни програми;

- Други източници /членски внос, дарения/ и др.

**5. Популяризиране и обогатяване дейността на читалището**

* Привличане на нови членове чрез различни инициативи
* Разкриване на нови клубни форми
* Участия в телевизионни и радио предавания
* Актуализиране на сайта на читалището
* Работа с медиите

**С уважение:**

**Михаил Шишков,**

**Председател на НЧ „Развитие - 1998”**

**ПРЕДЛОЖЕНИЕ за дейността на**

**НАРОДНО ЧИТАЛИЩЕ „РАЗВИТИЕ - 1998” – гр. ПЛЕВЕН за 2019 г.**

***Програмата за дейността на НЧ „Развитие - 1998” през 2019 г. e изготвена въз основа на плана за дейност на всички клубове и кръжоци и очакваните приходи по проекти, както и по заявления към Министерство на културата и донорски програми. Тя е съобразена с приоритетите на Програмата за развитие на дейността на читалището 2015-2020 г., със значимите събития и годишнини в местния, националния, европейския и световния календар, както и с останалите програмни документи на сдружението, свързани със социалното сближаване, закрилата на децата и младежите, борбата с младежката безработица и социалната изолация на маргинализираните общности.***

През 2019 г. НЧ „Развитие – 1998“ ще продължи дейността по утвърждаването и развитието на нестандартни практики в читалищната дейност за съхраняване и обогатяване на нематериалното културно наследство на Плевен, образование, възпитание, благотворителност и сдружаване на хора с еднакви интереси и мислене, без оглед на пол, социална и етническа принадлежност.

Заложените дейности са съобразени с желанията и предложенията на членовете на кръжоците и клубните форми, като за тяхната реализация се очаква и евентуално финансиране и от община Плевен и по проекти с външно финансиране.

**РЕГИСТРАЦИОНЕН НОМЕР НА ЧИТАЛИЩЕТО В РЕГИСТЪРА НА ЧИТАЛИЩАТА КЪМ МИНИСТЕРСТВО НА КУЛТУРАТА - 2666 .**

**ВПИСАНО В ТРЮЛНЦ КЪМ АГЕНЦИЯ ПО ВПИСВАНИЯТА ПОД** 20180430081025 ОТ 30.04.2018 г.

**ОБЩ БРОЙ ЧЛЕНОВЕ НА ЧИТАЛИЩЕТО – 163**

**ПРОЕКТ ЗА ДЕЙНОСТ НА ЧИТАЛИЩЕТО ПРЕЗ 2019 Г.**

**Създаване, обогатяване и поддържане на библиотечен книжен, фото- и видео фонд и на електронни информационни мрежи:**

* Поддържане на „Потребителски онлайн-център Развитие“
* Поддържане на блог „Читалище Развитие“, блог „Читкор.бг“,
* Възстановяване и развитие на клуб по запознаване с Есперанто и такава литература.
* Създаване на сбирка от обществена литература и касаеща гражданското общество.
* Създаване, дизайн и печат на книги, брошури и други информационни материали
* Развитие и преформатиране на Виртуална библиотека
* Попълване на библиотечния книжен фонд на читалището чрез дарения от граждани и организации

**Развитие на съвременни форми на художествено/културно изразяване и подпомагане на любителското художествено творчество**

* Поддържане на дейността на Младежка рок група „Струни към светлината“.
* Поддържане на дейността на куклено--театрална работилница с ръководител.
* Организиране на безплатни за деца открити ателиета по рисуване, моделиране, творческо писане и други.
* Развиване на школата по рисуване.
* Разкриване на школа по малка скулптура.
* Развитие на младежки литературен кръг.
* Младежки клуб “Всичко на масата” - деца на възраст от 14 до 18 години от различни училища. Обсъждат се и психо – социални проблеми, характерни за съответната възрастова група.
* Курсове по арт терапия за деца,
* Училище за родители,
* Школа по английски.
* Школа за свободно иинтерактивно изучаване на руски език,
* Творческо ателие за художествени инкрустации и рисунки върху стъкло,
* Информационно – образователен център **–** информация и консултации в областта на потребителската, екологична проблематика и за разработване на проекти по различните оперативни програми
* Център за деца “Дъга” **-** място, в което децата се забавляват, място, което дава възможност за полет на детската фантазия, пространство без ограничения, в което малчуганите да се докосват до сътвореното от опита и традицията.
* Грамофона е на мода –инициатива за опознаване на децата със ретро техниките за развлечение и битови атракции – Михаил Шишков,
* “Моите права са мои отговорности” – целта е изследване на влиянието на Интернет – игрите върху детската психика; компенсиране на неравенството на достъп до Интернет за деца в неравностойно положение; упражняване на правото на информация и свобода на словото; поощряване процеса на общуване и създаване на междуличностни отношения в Интернет средата. Стартира през месец април 2019 г., според операционния план ще приключи през април 2020 г. Проектът се самофинансира от читалището и от сдружение “Център за психологично и социално подпомагане” и с експертната помощ на Института за технологии и иновации – Михаил Шишков.

**Образователна дейност и консултантски услуги**

* Курс за обучение по правата на потребителите
* Курс за придобиване на практически умения за работа като доброволци
* Обучение на млади хора да обучават връстници
* Обучение на отпаднали от училище по основни учебни предмети
* Курсове по професионална квалификация/ в сферата на IT технологиите/
* Интерактивни занимания в детски градини, училища и читалища в общините в област Плевен.

**Организиране на инициативи в Плевен и общините от област Плевен с национален характер**

* Развитие на кореспонденска мрежа „Читкор.бг“.
* Кампания „За по-човечно детско правосъдие“ и открито занимание „Не ме съди, човече“ съвместно с Национална мрежа за децата – месеци март-април
* Интерактивни уроци по повод Международния ден за защита на потребителя – 15 март и Световния ден на биоразнообразието на 3 юли, съвместно с Младежки и екологичен център.
* Културно-социална инициатива „Баба, дядо и внуче“, с главна цел споделяне опит и практическ прилагаме на интересни и полезни традиции и практики в миналото и сега в българския семеен бит – Йорданка Крумова
* Клубове-кръжоци по експериментални науки – в читалището и училищата

**Организиране на инициативи в Плевен и общините от област Плевен с регионален и местен характер**

* Обявяване на статута за новоучредените ежегодни награди на Читалище „Развитие - 1998“ - „Ангел на добротата“, провеждане на проучване и обществено допитване в общините в област Плевен и организиране на тържествена церемония по връчването им по повод Световния ден на доброто – 13 ноември
* Младежки клуб „Всичко на масата” – „Днешните герои” и Български традиции – 1 март
* Младежки клуб „Всичко на масата” – „А сега накъде”- м. май около 24-и
* Музикално-поетично матине и викторина по повод 141-годишнината от Освобождението на града от османско робство
* „Покажи ми стъпка” – уличен пърформанс по повод Международния ден на младежката солидарност – 24 април
* Преглед на руската и европейската поезия, песен и танц, посветен на 9 май – Ден на победата над хитлеризма и Ден на Европа.
* Флаш моб „Вселена на облекото , около 3 март.
* 21.04 – “Чук – чук яйчице” – Детски празник – Център за деца “Дъга” – читалище “Развитие” – 10.30 часа
* 27.04 – “Младежите като потребители на услуги” – Младежки клуб “Всичко на масата” – 17.30 часа – читалище “Развитие” - беседа
* Хепънинг по повод 12 август - Международен ден на младежта
* „ДЕН НА СОЛИДАРНОСТТА” Младежки клуб „ВСИЧКО НА МАСАТА -29.10.
* Интерактивни занимания в детски градини, училища и читалища в община Плевен.
* Участие в съвместно издание на сборник с малки разкази за забравени будители съвместно с фондация „Образователни приоритети“ в чест на 1 ноември.
* Празници в клубовете и съвместно с читалища и други неправителствени организации от Община Плевен съгласно Празничните календари на етносите, населяващи община Плевен.

И през 2019 г. читалището ще продължи да работи по следните:

**І. СТРАТЕГИЧЕСКИ ПРИОРИТЕТИ**

**1. Основни акценти:**

1.1. Опазване и насърчаване на културното многообразие и диалога между етносите.

1.2. Опазване и социализиране на културното наследство и разкриване на неговия потенциал като фактор за устойчиво развитие.

1.3. Разширяване достъпа на гражданите до нематериалното културно наследство на област Плевен, в т.ч. и традиционните занаяти, чрез неговата цифровизация и популяризиране в Интернет.

1.4. Подобряване статуса на творците чрез създаване на условия за творческа мобилност.

1.5. Развитие на съвременни форми на художествено/културно изразяване.

1.6. Прилагане на иновативни методи за подобряване качеството на образованието в областта на изкуствата и културата и развитие на социалните услуги.

1.7. Популяризиране и утвърждаване на доброволчеството като ценност на гражданското общество чрез методите на неформалното образование и доброволчески инициативи с хора от различни възрасти.

1.8. Популяризиране на знанията за устойчиво развитие сред гражданското общество като нов модел на екологична, социална и гражданска култура у младите хора и техните родители; възстановяване и опазване на природната среда в родния край; формиране на отговорно отношение към околната среда чрез природозащитни акции и модели на поведение; превенция на домашното насилие и насилието, основано на пола, стимулиране на отговорното родителство, преодоляване на джендър стереотипите и дискриминационното отношение към младите момичета и жени

1.9. Разширяване на възможностите за прилагане на образованието за устойчиво развитие чрез формалното и чрез неформалното образование.

1.10. Развитие на иновативни междусекторни услуги за деца и семейства.

1.11. Повишаване на информираността и популяризиране процесите на интеграция и включване на децата със специални образователни потребности и децата от етническите малцинства.

1.12. Прилагане на нестандартни подходи за борба с младежката безработица, в това число и чрез идентифициране, индивидуална и колективна работа с NEETs.

**2. Управленски политики:**

2.1. Подобряване на взаимоотношенията с местните власти.

2.2. Разширяване на сътрудничеството и партньорството с други читалища и организации

2.3. Насърчаване на гражданското участие.

2.4. Модернизиране и осъвременяване на читалищната база с цел разширяване и обогатяване на дейността и приобщаване на повече граждани към живота на читалището.

**II. Стратегически насоки за организационното развитие на читалището:**

**1. Управление на човешките ресурси - членове, дейности, доброволци. Популяризиране на ролята на читалището като съвременен културно - информационен център.**

*Основна цел:* дългосрочна и краткосрочна стратегия за обучение на всички нива на членовете на читалището за реализиране на следните специфични цели:

- развитие и обогатяване на културния живот, социалната и образователната дейност в Плевен;

- организиране на информационни и образователни кампании по актуални теми

*Подходи*: Провеждане на обучения по нестандартни модели за неформално образование, в това число и с външно финансиране.

**2. Осигуряване, поддръжка, ремонт и модернизиране на читалищната база и оборудване чрез финансиране от Министерство на културата, структурни фондове, национални и международни програми.**

*Основна цел:* Разширяване на възможностите за развитие на нови услуги за общността за постигане на стратегическите цели.

*Подходи:* Разработване на проекти с външно и общинско финансиране.

**3. Подобряване на сътрудничеството с местната власт и бизнеса, разширяване на партньорството с други организации**

*Основна цел:* Осигуряване на допълнително финансиране за развитието дейността на читалището, ремонт, поддръжка и модернизиране на читалищната база и оборудване.

*Подходи:* Активно участие в общински прояви и организиране на съвместни инициативи с община, общински структури, бизнес-организации, НПО и структури на гражданското общество. Разработване и реализиране на проекти с външно финансиране, в това число и в партньорство с община, общински структури, бизнес-организации, НПО и структури на гражданското общество

**4. Обезпечаване на дейностите през 2019 г. чрез финансиране от:**

- Държавната субсидия, разпределена съгласно изискванията на ЗНЧ;

- Кандидатстване с проекти към Министерството на културата, структурни фондове, национални и международни програми;

- Други източници /членски внос, дарения/ и др.

**5. Популяризиране и обогатяване дейността на читалището**

* Привличане на нови членове чрез различни инициативи
* Разкриване на нови клубни форми
* Участия в телевизионни и радио предавания
* Актуализиране на сайта на читалището
* Работа с медиите

**С уважение:**

**Михаил Шишков,**

**Председател на НЧ „Развитие - 1998”**

**СПИСЪЧЕН СЪСТАВ**

**НА НАСТОАТЕЛСТВОТО И ПРОВЕРИТЕЛНАТА КОМИСИЯ**

**на НАРОДНО ЧИТАЛИЩЕ „РАЗВИТИЕ – 1998“ – гр. Плевен**

**Настоятелство**

**Михаил Николаев Шишко**в – Председател

**Поля Кръстева Тинчева** – Член

**Георги Стоянов Куцаров** – Член

**Проверителна комисия**

**Петранка Недкова Кръстева –** Член

**Деян Кунчев Кунов** – Член

**Емил Иванов Николчев** – Член



